**Abony Város Önkormányzat**

**16/2017. (VII.03.) önkormányzati rendelete**

**Házasságkötés hivatali helyiségen kívüli, illetve hivatali munkaidőn kívül történő engedélyezésének szabályairól, illetve a házasságkötéshez kapcsolódó többletszolgáltatásért fizetendő díjak mértékéről**

*(egységes szerkezetben a 7/2023. (II. 16.) önkormányzati rendelettel)*

Abony Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, valamint az anyakönyvi eljárásról szóló 2010. évi I. törvény 19. §-ában meghatározott feladatkörében eljárva az alábbiakat rendeli el:

**A hivatali helyiségen kívüli, valamint a hivatali munkaidőn kívül történő házasságkötés engedélyezésének szabályai**

**1.§**

1. A hivatali helyiségen kívüli, valamint a hivatali munkaidőn kívül történő házasságkötés iránti kérelmet az elektronikus anyakönyvi rendszer által generált kérelem nyomtatványon kell benyújtani.

**2.§**

A jegyző a hivatali helyiségen kívüli és munkaidőn kívüli házasságkötés engedélyezését az alábbi esetekben tagadhatja meg:

1. ha azzal a házasságkötés méltósága csorbulna,
2. ha a személyes adatok és az anyakönyvi okmányok megfelelő védelme nem biztosított,
3. ha a rendelkezésre álló humánerőforrás kapacitása a már jegyzőkönyvvel előjegyzett házasságkötés/ek számának ismeretében a házasságkötés lebonyolítását nem teszi lehetővé.

**A házasságkötéshez kapcsolódó többletszolgáltatásért fizetendő díjak mértéke**

**3.§**

1. Hivatali helyiségen kívüli házasságkötésért fizetendő díj 33.780,- Ft[[1]](#footnote-1)
2. Munkaidőn kívül tartott házasságkötés díja 14.605,- Ft[[2]](#footnote-2)

**4. §**

Amennyiben hivatali munkaidőn kívül történő házasságkötésben közreműködő anyakönyvvezető - élve az anyakönyvi eljárásról szóló 2010. évi I. törvény 19.§ (2) bekezdése által biztosított lehetőséggel - a túlmunka szabadidővel történő megváltása helyett díjazást kér, úgy őt - munkaidőn kívül tartott házasságkötésenként - bruttó 12.000,- Ft[[3]](#footnote-3) összegű díjazás illeti meg.

**5. §**

(1) E rendelet a kihirdetését követő napon lép hatályba.

(2) Hatályát veszti a házasságkötések, a bejegyzett élettársi kapcsolatok és egyéb családi események szolgáltatási díjairólszóló 8/2011. (II. 17.) önkormányzati rendelet.

**Kelt:** Abony Város Önkormányzat Képviselő-testületének 2017. június 29 -i ülésén.

Romhányiné Dr. Balogh Edit Dr. Balogh Pál

polgármester jegyző

távollétében:

Dévainé Kazinczy Sára

alpolgármester

**Kihirdetve: 2017. július 03.**

Dr. Balogh Pál

jegyző

Záradék: a Házasságkötés hivatali helyiségen kívüli, illetve hivatali munkaidőn kívül történő engedélyezésének szabályairól, illetve a házasságkötéshez kapcsolódó többletszolgáltatásért fizetendő díjak mértékéről szóló 16/2017. (VII. 03.) önkormányzati rendelet egységes szerkezetbe foglalása megtörtént:

* Abony Város Önkormányzat Képviselő-testületének 7/2023. (II. 16.) önkormányzati rendelete

1. Módosította: Abony Város Önkormányzat Képviselő-testületének 7/2023. (II. 16.) önkormányzati rendelete 1. §-ának a) pontja. Hatályos: 2023. február 17-től. [↑](#footnote-ref-1)
2. Módosította: Abony Város Önkormányzat Képviselő-testületének 7/2023. (II. 16.) önkormányzati rendelete 1. §-ának b) pontja. Hatályos: 2023. február 17-től. [↑](#footnote-ref-2)
3. Módosította: Abony Város Önkormányzat Képviselő-testületének 7/2023. (II. 16.) önkormányzati rendelete 1. §-ának c) pontja. Hatályos: 2023. február 17-től. [↑](#footnote-ref-3)